નલબન પર પગ મુક્તા થોડી નિરાશા થઇ. અમારી ધારણા કરતા પંખીઓ ઓછા હતા. ચીલીકાના બીજા ટાપુઓ કરતા તદ્દન ભિન્ન આ ટાપુ સપાટ છે અને ભીની તથા સુક્કી માટીનો બનેલો છે. અહી પક્ષીઓ નિહાળવા હેતુસર એક ટાવર બનાવવામાં આવ્યો છે. તેને બાદ દેતા આ સપાટ ટાપુ પર બીજું કઈ નહિ. ટાવર પરથી પક્ષીઓને જોવા માટે શક્તિશાળી દૂરબીન જોઈય્રે, જે અમારી પાસે ન હતું માટે અમે પંખીઓની સમીપ જઈ તેમને નિહાળવાનો નિર્ણય લીધો.